Hoidistamine aga jätkus täna hommikul, kui ema saatis mulle vennaga suure  karbitäie aedmaasikaid. Kolm karbitäit ilusamaid läks tervete marjadena sügavkülma, kolm minigrip-kotitäit toormoosi samuti, ja marju jagus ka "päris moosi" keetmiseks: neli purgikest ootavad köögilaual juba jahtunutena sildistamist. Mina purgistan keedumoose võimalikult väikestesse anumatesse, väga head on titetoidupurgikesed ning need umbes 200-grammised väiksemad salatipurgid. Suuremas purgis moosi põhi kipub meil alati külmkappi seisma jääma, kuni hukka läheb, aga väiksed purgid saavad korralikult  tühjaks. Sellest ka minu väikese-purgi-eelistus. Nii et kallid lähedased titemammad - kõik ülejäävad Hippi purgid saab mulle tuua. Mul teadupärast on nendega alati kitsas käes, sest endal ju pole enam nii väikest last.